ઓ જિંદગી ! શું તું નાના બાળક ની પા પા પગલીમાં છે ? તું સંગીત ના સુરો માં છે ? તું વરસાદ માં પ્રેમીની રાહમાં નાચતી પ્રેમિકા ના નૃત્ય માં છે ? તું ઉત્સવો માં છે ? તું શૂરવીરો ના શરીર પર ના જખ્મો માં છે ? તું ચલણી નોટોની સુગંધ માં છે ? તું વિજ્ઞાન ની નવી નવી શોધો માં છે ? તું કોયલ ના ટહુકા માં છે? કે પછી જંગલના રાત ના સન્નાટા માં છે ? તું પ્રેમીઓના મધમીઠાં ચુંબન માં છે કે પછી તૂટેલા દૃદય માં છે ? શું તું નાના બાળક ના કપાયેલા પતંગમાં છે ? તું પાણી પૂરી ની ચટપટ માં છે કે પછી જલેબી ની મીઠાશ માં છે ? કે પછી બેફિકરીથી જીવી લેવાના ચસ્કામાં છું? તને ક્યાં ક્યાં શોધું હું ? એક વાત કહું ? તું ખરેખર અદભૂત છે .